Το βραβείο **«Παίκτης της Χρονιάς της ΦΙΦΑ»** (αγγλικά: *FIFA World Player of the Year*) είναι ποδοσφαιρικό βραβείο, το οποίο καθιερώθηκε από τη Παγκόσμια Ομοσπονδία Ποδοσφαίρου (FIFA) από το 1991 μέχρι το 2009. Η επιλογή γινόταν μέσω ψηφοφορίας από τους προπονητές όλων των εθνικών ομάδων των χωρών μελών της FIFA στο τέλος κάθε έτους. Το έπαθλο απονεμόταν από τη FIFA σε ειδική εκδήλωση που μεταδιδόταν τηλεοπτικά πριν από τα Χριστούγεννα.

Από το 2010 το βραβείο συγχωνεύτηκε με τη «Χρυσή Μπάλα» («Ballon d'Or») του γαλλικού περιοδικού France Football, αφού ο παλιότερος και πιο έγκυρος αυτός θεσμός, που αρχικά αφορούσε τον Ευρωπαίο ποδοσφαιριστή και αργότερα τον καλύτερο ποδοσφαιριστή των ευρωπαϊκών πρωταθλημάτων (ανεξαρτήτως καταγωγής), επεκτάθηκε στον καλύτερο ποδοσφαιριστή παγκόσμια. Το νέο βραβείο έφερε την ονομασία «Χρυσή Μπάλα της ΦΙΦΑ» («FIFA Ballon d'Or»).

Το λογότυπο του βραβείου του 2011
Η Ομοσπονδία εκτός από το βραβείο του Καλύτερου ποδοσφαιριστή (*FIFA Ballon d'Or*) βράβευε παράλληλα την καλύτερη ποδοσφαιρίστρια της χρονιάς (*FIFA Women’s World Player of the Year*). Με την ευκαιρία της δημιουργίας του βραβείου Χρυσή Μπάλα της ΦΙΦΑ, η Ομοσπονδία είχε αποφασίσει την δημιουργία αντίστοιχων βραβείων και για τις κατηγορίες του Καλύτερου προπονητή ανδρικής και γυναικείας ομάδας (*FIFA Coach of the Year*). Στην εκδήλωση απονομής των βραβείων απονέμονταν επίσης βραβεία για το καλύτερο γκολ της χρονιάς (ΦΙΦΑ Βραβείο Πούσκας), την καλύτερη ενδεκάδα της χρονιάς, το βραβείο *Fair Play* και ένα ειδικό βραβείο προσφοράς (*FIFA Presidential Award*).

Από το 2016 το βραβείο διαχωρίστηκε και η FIFA καθιέρωσε το βραβείο "The Best" (*«The Best FIFA Men's Player»*) για τον κορυφαίο ποδοσφαιριστή στον κόσμο σε ένα ημερολογιακό έτος. Η FIFA θεωρεί το νέο θεσμό ως συνέχεια των δύο προηγούμενων με την πρώτη απονομή να γίνεται στις 9 Ιανουαρίου του 2017 στη Ζυρίχη για τους κορυφαίους του 2016. Όπως και στις προηγούμενες βραβεύσεις, για την ανάδειξη των καλύτερων της χρονιάς διεξάγεται ψηφοφορία στην οποία συμμετέχουν οι προπονητές και οι αρχηγοί των εθνικών ομάδων, καθώς και έγκριτοι δημοσιογράφοι από όλο τον κόσμο ως εξής:

* 25 % : Μ.Μ.Ε. (επιλεγμένη ομάδα με περισσότερους από 200 εκπροσώπους από τις έξι ηπείρους)
* 25 % : Αρχηγοί εθνικών ομάδων
* 25 % : Προπονητές εθνικών ομάδων
* 25 % : Φίλαθλοι (μέσω του διαδικτυακού συστήματος ψηφοφορίας στο FIFA.com).

Το λογότυπο των βραβείων της FIFA από το 2016
Η διαδικασία αυτή διαφοροποιεί το βραβείο από τη «Χρυσή Μπάλα», όπου στην επιλογή του νικητή συμμετέχουν μόνο δημοσιογράφοι.

Νικητές
-------

(συμπεριλαμβανομένων των νικητών του βραβείου "The Best") 

* 1991:  Λόταρ Ματέους
* 1992:  Μάρκο φαν Μπάστεν
* 1993:  Ρομπέρτο Μπάτζιο
* 1994:  Ρομάριο
* 1995:  Τζορτζ Γουεά
* 1996:  Ρονάλντο
* 1997:  Ρονάλντο
* 1998:  Ζινεντίν Ζιντάν
* 1999:  Ριβάλντο
* 2000:  Ζινεντίν Ζιντάν
* 2001:  Λουίς Φίγκο
* 2002:  Ρονάλντο
* 2003:  Ζινεντίν Ζιντάν
* 2004:  Ροναλντίνιο
* 2005:  Ροναλντίνιο
* 2006:  Φάμπιο Καναβάρο
* 2007:  Κακά
* 2008:  Κριστιάνο Ρονάλντο
* 2009:  Λιονέλ Μέσι
* 2010:  Λιονέλ Μέσι
* 2011:  Λιονέλ Μέσι
* 2012:  Λιονέλ Μέσι
* 2013:  Κριστιάνο Ρονάλντο
* 2014:  Κριστιάνο Ρονάλντο
* 2015:  Λιονέλ Μέσι
* 2016:  Κριστιάνο Ρονάλντο
* 2017:  Κριστιάνο Ρονάλντο
* 2018:  Λούκα Μόντριτς
* 2019:  Λιονέλ Μέσι
* 2020:  Ρόμπερτ Λεβαντόφσκι
* 2021:  Ρόμπερτ Λεβαντόφσκι
* 2022:  Λιονέλ Μέσι
* 2023:  Λιονέλ Μέσι

Πηγές:

Ανά παίκτη
----------

Ως τώρα το βραβείο έχει απονεμηθεί σε 16 διαφορετικούς παίκτες από 10 χώρες. Όλοι οι νικητές αγωνίζονταν σε ευρωπαϊκές ομάδες. Το ρεκόρ έχουν οι Βραζιλιάνοι με 8 έπαθλα, ενώ εκτός από το Λιβεριανό Γουεά και τον Αργεντινό Μέσι, όλα τα υπόλοιπα έπαθλα κέρδισαν Ευρωπαίοι.

* 8 έπαθλα: Λιονέλ Μέσι
* 5 έπαθλα: Κριστιάνο Ρονάλντο
* 3 έπαθλα: Ζιντάν, Ρονάλντο
* 2 έπαθλα: Ροναλντίνιο, Λεβαντόφσκι
* 1 έπαθλο: Ματέους, Φαν Μπάστεν, Μπάτζιο, Ρομάριο, Γουεά, Ριβάλντο, Φίγκο, Καναβάρο, Κακά, Μόντριτς

Από αυτούς, ο Μέσι, ο τελευταίος που κατέκτησε το συγκεκριμένο βραβείο πριν τη συγχώνευσή του με το βραβείο Χρυσή Μπάλα του Φρανς Φουτμπόλ, έχει κατακτήσει τρεις ακόμα φορές το νέο βραβείο του καλύτερου ποδοσφαιριστή της χρονιάς.

Με 8 τίτλους ο Λιονέλ Μέσι είναι ο πολυνίκης του θεσμού

Ανά χώρα
--------

  

* 8 έπαθλα: Βραζιλία
* 7 έπαθλα: Αργεντινή
* 6 έπαθλα: Πορτογαλία
* 3 έπαθλα: Γαλλία
* 2 έπαθλα: Ιταλία, Πολωνία
* 1 έπαθλο: Γερμανία, Ολλανδία, Κροατία, Λιβερία

Παραπομπές
----------

1. 1 2 3  «What's the difference between the Ballon d'Or and FIFA The Best awards?». Αρχειοθετήθηκε από το πρωτότυπο στις 28 Ιανουαρίου 2023. Ανακτήθηκε στις 27 Ιανουαρίου 2023.
2. ↑  «FIFA : The Best FIFA Football Awards: A brief history and best stats on the winners». Αρχειοθετήθηκε από το πρωτότυπο στις 16 Ιανουαρίου 2024. Ανακτήθηκε στις 16 Ιανουαρίου 2024.
3. 1 2  «"The Best", el nuevo nombre para los premios FIFA». Ανακτήθηκε στις 27 Μαΐου 2022.
4. ↑  «The Most Prestigious Awards and Trophies in Football». Αρχειοθετήθηκε από το πρωτότυπο στις 17 Μαΐου 2022. Ανακτήθηκε στις 27 Μαΐου 2022.
5. 1 2  «FIFA : Five things to know about The Best». Αρχειοθετήθηκε από το πρωτότυπο στις 23 Ιανουαρίου 2022. Ανακτήθηκε στις 28 Μαΐου 2022.
6. ↑  «FIFA : A brief history of The Best». Αρχειοθετήθηκε από το πρωτότυπο στις 17 Μαΐου 2022. Ανακτήθηκε στις 28 Μαΐου 2022.
7. ↑  «FIFA : FIFA Ballon d'Or 2015». Αρχειοθετήθηκε από το πρωτότυπο στις 7 Ιανουαρίου 2016. Ανακτήθηκε στις 27 Μαΐου 2022.
8. ↑  «FIFA : The Best FIFA Football Awards™». Αρχειοθετήθηκε από το πρωτότυπο στις 16 Ιουνίου 2018. Ανακτήθηκε στις 26 Μαΐου 2022.
9. ↑  «The difference between The Best FIFA Football Awards and the Ballon d'Or». Ανακτήθηκε στις 28 Ιανουαρίου 2023.
10. ↑  «World Player of the Year - Winners». Ανακτήθηκε στις 17 Μαρτίου 2022.
11. ↑  «FIFA World Player of the Year (Men)». Ανακτήθηκε στις 27 Μαΐου 2022.
12. ↑  «FIFA World Player of the Year». Αρχειοθετήθηκε από το πρωτότυπο στις 15 Απριλίου 2008. Ανακτήθηκε στις 17 Μαρτίου 2022. CS1 maint: Unfit url (link)

Εξωτερικοί σύνδεσμοι
--------------------

* The Best FIFA Football Awards™

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |